text:
1408/2019. (VII. 8.) Korm. határozata a budapesti felsőoktatási intézmények egyes gyakorló intézményei infrastruktúrájának felújítása, korszerűsítése és bővítése beruházás előkészítésének támogatásáról.
A Kormány
 1. a részére bemutatott koncepció alapján egyetért a  budapesti felsőoktatási intézmények egyes gyakorló
intézményei infrastruktúrájának felújítása, korszerűsítése és bővítése (a  továbbiakban: fejlesztés) előkészítésével
a 2. mellékletben foglaltak szerint;
2. egyetért a  Budapest 36540 helyrajzi számú, természetben az  1088 Budapest, Szentkirályi utca 7. szám alatt
található ingatlan és a  Budapest 36549 helyrajzi számú, természetben az  1088 Budapest, Puskin u. 6. szám alatt
található ingatlan Magyar Állam részére történő per-, teher- és igénymentes megszerzésével és az  Eötvös Loránd
Tudományegyetem érdekében történő hasznosításával;
3. a fejlesztés és az  annak keretében megvalósuló 4. és 11.  pont szerinti beruházások előkészítésének kormányzati
felelőseként a nemzeti vagyon kezeléséért felelős tárca nélküli minisztert jelöli ki, az emberi erőforrások minisztere
bevonásával;
4. a fejlesztés a 2. mellékletben foglalt 1. sz. táblázat szerinti beruházásainak az ott megjelölt, a Beruházás Előkészítési
Alap felhasználásáról szóló 233/2018. (XII. 6.) Korm. rendelet (a  továbbiakban: Korm. rendelet) 2.  § (2)  bekezdése
szerinti, a 2019. évi pénzügyi teljesítéssel érintett előkészítési fázisaira összesen legfeljebb 577 851 000 forint forrást
biztosít a  Magyarország 2019. évi központi költségvetéséről szóló 2018. évi L. törvény (a  továbbiakban: Kvtv.)
1. melléklet XV. Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím,
4. Beruházás Előkészítési Alap jogcímcsoport terhére, azzal, hogy a  teljes előkészítést legkésőbb 2020. július 30.
napjáig kell megvalósítani;
5. az államháztartásról szóló 2011. évi CXCV. törvény (a  továbbiakban: Áht.) 33.  § (1)  bekezdésében biztosított
jogkörében eljárva a  Kvtv. 1.  melléklet XLIII. Az  állami vagyonnal kapcsolatos bevételek és kiadások fejezet,
3. Kiemelt kormányzati magasépítési beruházásokkal kapcsolatos kiadások címet a  4. Programszerű magasépítési
beruházások alcím, 2. Budapesti felsőoktatási intézmények egyes gyakorló intézményei infrastruktúrájának felújítása
és korszerűsítése jogcímcsoport, 1. Beruházás előkészítés jogcímmel egészíti ki;
Felelős: pénzügyminiszter
Határidő: azonnal 6. az Áht. 33. § (2) bekezdésében biztosított jogkörében eljárva, a 4. pont szerinti beruházás előkészítési feladatainak
finanszírozása érdekében összesen 577 851 000 forint  egyszeri átcsoportosítását rendeli el elszámolási, a  fel
nem használt rész tekintetében a  Beruházás Előkészítési Alapba történő visszafizetési kötelezettséggel a  Kvtv.
1. melléklet XV. Pénzügyminisztérium fejezet, 26. Központi kezelésű előirányzatok cím, 2. Központi tartalékok alcím,
4. Beruházás Előkészítési Alap jogcímcsoport terhére, a  Kvtv. 1.  melléklet XLIII. Az  állami vagyonnal kapcsolatos
bevételek és kiadások fejezet, 3. Kiemelt kormányzati magasépítési beruházásokkal kapcsolatos kiadások cím,
4. Programszerű magasépítési beruházások alcím, 2. Budapesti felsőoktatási intézmények egyes gyakorló
intézményei infrastruktúrájának felújítása és korszerűsítése jogcímcsoport, 1. Beruházás előkészítés jogcím javára,
az 1. melléklet szerint;
Az átcsoportosítás tekintetében
Felelős:  pénzügyminiszter
nemzeti vagyon kezeléséért felelős tárca nélküli miniszter
Határidő:  azonnal
Az elszámolás és a fel nem használt rész visszafizetése tekintetében
Felelős:  nemzeti vagyon kezeléséért felelős tárca nélküli miniszter
Határidő:  2019. december 31.
7. az Áht. 36.  § (4c)  bekezdés b)  pontjában biztosított jogkörében eljárva a  4.  pont szerinti beruházás előkészítése
érdekében az  5.  pont szerinti kiadási előirányzat terhére vállalható kötelezettségek 2020. évre vonatkozó felső
korlátját 577 851 000 forintban állapítja meg;
8. felhívja a nemzeti vagyon kezeléséért felelős tárca nélküli minisztert, hogy – indokolt esetben a pénzügyminiszter
bevonásával – gondoskodjon a  2020. évi előkészítési szakaszok megvalósításához szükséges, a  7.  pont szerint
meghatározott összeg rendelkezésre állásáról;
Felelős: nemzeti vagyon kezeléséért felelős tárca nélküli miniszter
pénzügyminiszter
Határidő: a felmerülés ütemében
 9. felhívja a nemzeti vagyon kezeléséért felelős tárca nélküli minisztert, hogy
a) készítsen jelentést a  Korm. rendelet 8.  § (1)  bekezdése szerinti beszámolási kötelezettség teljesítése
érdekében a  3.  pontban meghatározott előkészítési fázisok végrehajtásának állapotáról, valamint
a felhasznált forrás összegéről,
Felelős:  nemzeti vagyon kezeléséért felelős tárca nélküli miniszter
Határidő:  az előkészítés befejezését követő 30 napon belül
b) a beruházás megvalósítására lefolytatott feltételes közbeszerzési eljárás eredménye alapján
készítsen előterjesztést a  Kormány részére a  beruházás megvalósításáról a  kivitelezéshez kapcsolódó
kötelezettségvállalási összeg és a  kifizetések ütemezésének, valamint az  üzemeltetési költségek
bemutatásával;
Felelős:  nemzeti vagyon kezeléséért felelős tárca nélküli miniszter
Határidő:  a beruházás megvalósítását célzó feltételes közbeszerzési eljárást követően
10. felhívja a  nemzeti vagyon kezeléséért felelős tárca nélküli minisztert, hogy – az  emberi erőforrások miniszterének
bevonásával – a Magyar Nemzeti Vagyonkezelő Zártkörűen működő Részvénytársaság (a továbbiakban: MNV Zrt.)
útján gondoskodjon egyrészről a  Budapest 36549 helyrajzi számú, természetben az  1088 Budapest, Puskin u. 6.
szám alatt található ingatlan legfeljebb a  független ingatlanforgalmi szakértő által meghatározott és elfogadott
forgalmi értéken az  állam javára történő megvásárlása érdekében szükséges intézkedések megtételéről, továbbá
a Budapest 36540 helyrajzi számú, természetben az 1088 Budapest, Szentkirályi utca 7. szám alatt található ingatlan
ingyenes vagy legfeljebb a független ingatlanforgalmi szakértő által meghatározott forgalmi értéken az állam javára
történő megszerzése érdekében szükséges intézkedések megtételéről;
Felelős: nemzeti vagyon kezeléséért felelős tárca nélküli miniszter
emberi erőforrások minisztere
Határidő: azonnal
 11. felhívja a pénzügyminisztert, hogy az emberi erőforrások minisztere és a nemzeti vagyon kezeléséért felelős tárca
nélküli miniszter bevonásával a  10.  pont szerinti ingatlanok állami tulajdonba kerülését követően a  Beruházás
Előkészítési Alap terhére gondoskodjon
a) a Budapest 36549 helyrajzi számú, természetben az 1088 Budapest, Puskin u. 6. szám alatt található ingatlan
felújításának, illetve az  ingatlan területén egy új kétszintes sportcsarnok építésének előkészítéséhez
szükséges összesen 101 600 000 forint forrás, továbbá
b) a Budapest 36540 helyrajzi számú, természetben az 1088 Budapest, Szentkirályi utca 7. szám alatt található
ingatlan komplex funkcionális felújításának előkészítése érdekében összesen 76 200 000 forint forrás
átcsoportosításáról;
Felelős:  pénzügyminiszter
emberi erőforrások minisztere
nemzeti vagyon kezeléséért felelős tárca nélküli miniszter
Határidő:  a felmerülés ütemében
 12. felhívja a  pénzügyminisztert, hogy a  nemzeti vagyon kezeléséért felelős tárca nélküli miniszter és az  emberi
erőforrások minisztere bevonásával gondoskodjon a  2.  pontban meghatározott ingatlanok tulajdonjogának
per-, teher- és igénymentes megszerzéséhez szükséges forrás rendelkezésre állásáról a  Kvtv. 1.  melléklet
XLIII. Az állami vagyonnal kapcsolatos bevételek és kiadások fejezet, 2. Az állami vagyonnal kapcsolatos kiadások cím,
1. Ingatlanokkal és ingóságokkal kapcsolatos kiadások alcím, 1. Ingatlan-beruházások, ingatlanvásárlás
jogcímcsoport, 1. Az MNV Zrt. ingatlan-beruházásai, ingatlanvásárlásai jogcím javára;
Felelős: pénzügyminiszter
nemzeti vagyon kezeléséért felelős tárca nélküli miniszter
Határidő: a felmerülés ütemében
 13. egyetért azzal, hogy a 4. és 11. pont szerinti előkészítési fázisokat a Beruházási Ügynökség valósítsa meg.
Orbán Viktor s. k.,
 miniszterelnök


type: legislation

jurisdiction: Hungary

text:
205/2016. (VI. 17.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló 2011. évi
CLXII. törvény 3. § (2) bekezdése alapján – az Országos Bírósági Hivatal elnökének javaslatára – dr. Szabados Jánost
2016. június 15. napjától határozatlan időtartamra bíróvá kinevezem.
Budapest, 2016. június 1. Áder János s. k.,
 köztársasági elnök


text:
80/2011. (X. 28.) OGY határozata az agrárgazdaság 2010. helyzetéről szóló jelentés elfogadásáról.
1. Az Országgyűlés tekintettel az agrárgazdaság fejlesztéséről szóló 1997. évi CXIV. törvény előírásaira és figyelembe
véve az Agrárgazdasági Tanács megállapításait, elfogadja az agrárgazdaság 2010. évi helyzetéről szóló jelentést.
2. Ez a határozat a közzététele napján lép hatályba.
Lezsák Sándor s. k.,
az Országgyűlés alelnöke


text:
101/2008. (HK 7.) MH ÖHP intézkedése a Katonai Légiforgalmi Tájékoztató Kiadvány (MILAIP) című kiadvány hatálybaléptetéséről.
1. A szolgálati könyvek és főnökségi kiadványok kiadásának rendjéről szóló 93/2006. (HK 18.) HM utasítás 4. §
(1) bekezdésében kapott felhatalmazás alapján a fenti
című kiadványt a jelen intézkedés mellékleteként kiadom.
2. A kiadvány tartalmát és előírásait az MH Összhaderőnemi Parancsnokság és alárendelt katonai szervezetei a
rájuk vonatkozó mértekben ismerjék meg és alkalmazzák.
3. Az intézkedés a közzététel napján, a kiadvány 2008.
június hó 5-én lép hatályba.
Tömböl László mk. altábornagy s. k.,
MH összhaderőnemi parancsnok